Óscar Duarte

Óscar Esaú Duarte Gaitán (sündinud 3. juunil 1989 Catarinas) on Nicaraguas sündinud Costa Rica jalgpallur, kes mängib Saudi Araabia kõrgliigaklubis Al-Wehda ja Costa Rica jalgpallikoondises.

Ta alustas klubikarjääri Costa Rica klubis Deportivo Saprissa, mille meeskonnas debüteeris ta 2008. aastal.

Aastatel 2013–2016 mängis ta Belgia kõrgliigaklubis Club Brugge. 2015. aastal võitis ta Bruggega Belgia karikavõistlused.

Aastatel 2016–2022 mängis Duarte Hispaania kõrgliigas, esmalt neli hooaega Espanyolis ja seejärel kolm hooaega Levantes.

2022. aasta juunis liitus ta Al-Wehdaga.

Costa Rica jalgpallikoondises debüteeris Duarte 17. novembril 2011 sõprusmängus Jamaica vastu. Koondisekarjääri esimese värava lõi ta 2014. aasta maailmameistrivõistluste esimeses alagrupimängus 14. juunil Uruguay vastu.https://www.national-football-teams.com/player/40685/Oscar_Duarte.html (vaadatud 23.11.2022) Ta on kuulunud Costa Rica koondisse veel kahtedel maailmameistrivõistlustel (2018 ja 2022), kolmel CONCACAF Gold Cup'i turniiril (2011, 2019 ja 2021) ning 2011. aasta Copa Américal ning 2016. aasta Copa América Centenariol.

 Viited 

Kategooria:Costa Rica jalgpallurid
Kategooria:RCD Espanyoli jalgpallurid
Kategooria:Levante UD jalgpallurid
Kategooria:La Liga mängijad
Kategooria:Sündinud 1989